Odense Adresse-Contoirs Efterretninger, 1838-08-21
Provindsialstænderne for Nørre-Jylland. (See denne Avis S. 582.) Videre bemærkede den kongelige Commissarius, at han med Hensyn til den hos Redakteuren af Kjøbenhavnsposten foretagne Huusundersøgelse ikke havde fundet det passende, at søge nogen Oplysning om de Motiver, hvorved Høiesterets Dom er fremkaldt. Hvis han havde søgt og erholdt saadan Oplysning, vilde han vistnok kunne have givet mere tilfredsstillende Forklaring, end han nu seer sig istand til. Hvad han imidlertid især troer at burde gjøre ForsamlinBreve. gen opmærksom paa, er, at den omhandlede Huusundersøgelse hos Redakteuren af Kjøbenhavnsposten ingenlunde var en saadan almindelig Eftersøgning af den Paagieldendes Papirer, at derved dennes private Tanker eller Familielivets Hemmeligheder kunde blottes. Undersøgelsen gik ene og alene ud paa at bringe et bestemt Dokument tilstede, og da den skete i den Paagjeldendes Overværelse, ligesom det heller neppe vilde have været nægtet ham at tage andre Vidner til sig, saa kunde intet af hans øvrige Papirer blive Gienstand for andet Eftersyn end det ganske overfladige, der behøvedes for at erfare, at det ikke var det, der søgtes. Det er yttret, at den Anledning, hvori Undersøgelsen blev foretagen, i sig var ubetydelig, men det turde dog være mere end en simpel Jndiscretion, naar de ved en eller anden Autoritet ansatte Embedsmænd eller Betiente paa egen Haand kundgjøre Sager, der staae under Forhandling ved denne Autoritet, og det saadanne, hvori ikke endelig Resolution endnu er afgiven. Slig Adfærd strider mod den almindelige Embedsmanden paalagte Pligt, der udgjør en særegen Bestanddeel af Embedseden, ikke at aabenbare hvad hemmeligt bør at holdes, og baade offentlige og private Jnteresser kunne ofte derved i betydelig Grad krænkes. Jkke heller er Redakteurens Ære bleven derved angrebet, thi hvor den foretagne Undersøgelse, der aldeles ikke er støttet paa nogen Mistanke om en af ham begaaet Forbrydelse, er bleven kundbar, er det tillige blevet kundbart, hvad der var dens Formaal, og den kunde saaledes ikke fore til nogen Mening om ham, hvorved han havde at skamme sig. Commissarius troede saaledes at have fremsat, hvad der var tilstrækkeligt til at bevise, at den paaberaabte Vegivenhed ikke har det forhadte og for den private Sikkerhed foruroligende Præg, Man har fundet ved samme. Han skal blot tilføie, at den Politidirekteuren givne Ordre til at foranstalte det undersøgt, hvorledes og ved hvem Udgiveren af Kbhsposten, var kommet i Besiddelse af det omspurgte Dokument, ikke kunde hjemle det til denne Ordres Jværksættelse af Politiretten valgte Middel, saafremt det i og for sig maatte ansees ulovligt, hvad og i det ovennævnte Jndlæg rettelig er viist. Kancellieraad Rummelhoff meente, at Auditeur Roulunds Forslag var, og af Borgerne almindeligviis betragtedes at være, af den Vigtighed, at det fortjente Forsamlingens Overveielse. Assessor With formeente, at Spørgsmaalet om en HuusinqvisitionsLovlighed maa beroe paa, om Man kan antage, at den Forseelse, som Man ved samme agter at opdage, er af crimelNatur eller ikke. J første Tilfælde er Huusinqvisitionen i sin Orden, men neppe i sidste. Den kongelige Commissarius antager, at det var et Crimen, hvorom der in casu var Spørgsmaal, men det forekommer Taleren, at Udfaldet af den omhandlede Begivenhed beviser det Modsatte, thi den Embedsmand, som havde ladet den omtalte Skrivelse trykke, blev ikke sat under Tiltale, men slap med en Jrettesættelse, den almindelige Straf for Jndiscretioner; altsaa maa Man dog have fundet, at Sagen ei var af criminel Natur. Den kongelige Commissarius bemærkede yderligere, at den Omstændighed, at det omqvæstionerede Dokument, efter at være opdaget, dog ikke foranledigede nogen justitiel Paatale, Jntet kan bevise i den omhandlede Henseende. Proponenten maatte bemærke, at den kongelige Commissarius selv har indrømmet, at den Paagieldendes Forhold ei fandtes qvalificeret til Paatale; han mener derfor, at hiin Meddelelse til Kjøbenhavnsposten ikkun kan betragtes som en Jndiscretion, og derfor synes det ham, at den brugte Fremgangsmaade var meget haard, hvorfor han ei vil tilbageholde, at den har oprørt Alles Følelse. Almindelig Huusfred synes at være et høist beskedent Ønske. (forts.)